《平贼拜赐银币志感》
明代·黄衷

綵豸夺将云锦丽，内金镂是贡时文。虚庸忝窃成功赐，老大多惭学道闻。

小效敢论裨尺寸，鸿私何有答铢分。愿销赤子潢池甲，万国弦歌奉圣君。

作者简介：明广东南海人，字子和。弘治九年进士。授南京户部主事，监江北诸仓，清查积年侵羡，得粟十余万石。历户部员外郎、湖州知府、晋广西参政，督粮严法绳奸，境内肃然。后抚云南，镇湖广皆有政绩。官至兵部右侍郎。致仕卒，年八十。有《海语》、《矩洲集》等。